open-index/open-wikipedia-markdown huggingface dataset:
Tonje Strøm

**Tonje Strøm** (1937–2010) var en norsk billedkunstner og illustratør. Hun var utdannet ved Statens håndverks- og kunstindustriskole fra 1954 til 1959. 59 av verkene hennes er i Nasjonalmuseets samling.  
## Liv og virke
Tonje Strøm var datter av Roar Strøm og Ingeborg Andersen og vokste opp på Frogner i Oslo. Som 18-åring begynte hun på Statens håndverks- og kunstindustriskole og utdannet seg som illustratør, grafiker og maler.

Hun er mest kjent for sine illustrasjoner for en rekke barnebøker for norske forlag. Blant annet illustrerte hun for Inger Hagerups *Hulter til bulter* fra 1979 og Einar Øklands tegnspråkbilledbok *Egg til alle* fra 1982. Tonje Strøm fikk Kulturdepartementets barnebokpris for bokillustrasjonene sine fem ganger, første gang for tegningene til Ebba Linds *Per-Pål-Espen på Sommerøya* allerede i 1959. Barnebokillustrasjonene skildrer tilværelsen sett fra barns øyne og har ofte et humoristisk preg. I tillegg illustrerte hun sangbøker, diktbøker og antologier. Hun illustrerte blant annet for dikt av Jan Erik Vold, for eksempel "God dag! Jeg er et dikt". 

Samtidig med bokillustrasjonene var hun også fast illustratør for det feministiske tidsskriftet *[[Sirene (magasin)|Sirene]]* fra starten av 1973 til nedleggelsen i 1983. Tematikker som kvinnekamp og likestilling var en gjenganger i flere av hennes illustrasjoner, og det ble viktig med tanke på hennes senere karriere som billedkunstner. På 80-tallet skjedde et skifte, hvor hun begynte å male og illustrere krig og ødeleggelse. Store politiske temaer, både internasjonale og debattert i Norge, preget arbeidene hennes som billedkunstner frem til hennes død i 2010.
## Referanser


## Eksterne lenker
Per Elvestuen

**Per Elvestuen** (født 1962) er en norsk tegner.

## Liv og virke

Per Elvestuen var i mange år særlig kjent for sine karikaturer i *[[Dagens Næringsliv]]* (DN), der han var fast avistegner fra 1988 til 2009. Han skrev også reportasjer, artikler og kommentarer, som ble illustrert med egne tegninger eller fotografier, særlig i DNs Magasinet på lørdager. Elvestuen har også vært fast spaltist i e24 der han ukentlig kommenterte norske forhold med tegning og tekst.

Han har illustrert og gitt ut flere bøker, deriblant en egen barnebok i 1995, *Pytte, gutten som ville bytte*. I 1999 utga han *Rampestreker*, en samling på hundre «sarkastiske og hardtslående» tegninger innenfor politikk og næringsliv fra *Dagens Næringsliv*. I 2004 kom en tilsvarende bok: *Norsk reality - tegninger fra Dagens næringsliv*. Han utga en bok om hundekjøring i Alaska sammen med Bjørn Gabrielsen i 2005. Elvestuen ble kåret til Årets avistegner i 2003. 

Per Elvestuen er bror av politiker Ola Elvestuen.

## Referanser


## Eksterne lenker
*  Avistegninger av Per Elvestuen
Kvartventil

En **kvartventil** er en ventil som på messingblåseinstrumenter senker tonehøyden en kvart, dvs. 5 halvtoner. Kvartventiler er vanlig på bass- og tenortromboner hvor den betjenes med venstre tommel. Den forekommer også hyppig som ventil nummer fire på tuba, eufonium, valthorn og pikkolotrompet.
Sinsheim

**Sinsheim** er en by i delstaten Baden-Württemberg i Tyskland. Byen ligger i mellom Heidelberg og Heilbronn. Byen har en befolkning på  (2004). 

Den største turistattraksjonen i byen er Auto- und Technikmuseum Sinsheim som blant annet har overlydsflyet Concorde på utstilling.

Fotballklubben TSG 1899 Hoffenheim fra bydel Hoffenheim rykket opp til 1. Bundesliga i 2008.

## Bilder

Fil:Sinsheim Hauptstr 127-133.jpg|Historiske fagverksbygninger i Sinsheim
Fil:Sinsheim Stift Sunnisheim Sunnisheimgebäude.jpg|Stift Sinsheim
Fil:Steinsfurt-lerchennest08.jpg|«Lerkeredet»


## Referanser


## Eksterne lenker
*
Valthorn

**Valthorn** (etter tysk *Waldhorn*, «skogshorn»; engelsk *french horn*, «fransk horn»), ofte bare kalt **horn**, er et musikkinstrument i messingblåserfamilien som er utviklet fra ventilløse signal- og posthorn. Valthornet har konisk boring, traktformet munnstykke, stort sjallstykke og 3–6 ventiler.

Valthornet har tynne rør i forhold til rørlengden, noe som har gjort at valthornet har fått ord på seg for å være et usedvanlig vanskelig instrument å spille. De fleste horn er 2,7 til 3,7 meter rør som er rullet sammen. Valthornet er oftest stemt i F, og noteres vanligvis i G-nøkkel som transponerende instrument. Det er også ikke uvanlig at hornet er stemt i B, mens det likevel noteres som om det var stemt i F. Dette medfører at noen valthorn bruker andre grep enn resten av messingblåseinstrumentene. Det finnes også såkalte *dobbelhorn*, som har en ekstra ventil som gjør at man kan skifte grunntone mellom F og B. Ved å føre hånda inn i sjallstykket kan man endre klangfarven til instrumentet, men da dette også medfører endret tonehøyde, er endel horn utstyrt med en egen *stoppeventil* for å utligne dette.

Valthornet er fast inventar med i symfoniorkester og janitsjarkorps.

## Eksterne lenker
Inger Giskeødegård

**Inger Karin Giskeødegård** (født 28. juni 1956) er en norsk maler, avistegner og illustratør. Hun har tegnet for *[[Sunnmørsposten]]* i flere år, og ellers illustrert bøker og hatt utsmykningsoppdrag i bl.a. Ålesund. Giskeødegård er selvlært.

## Eksterne lenker
* Om Giskeødegård på Kulturnett.no
Høysvans

En **høysvans** er et traktorredskap til samling og frakt av høy. Den består av en rive med lange, tykke tinder til å tre under høyet, og en klo som griper tak i høyet når man løfter opp svansen. Den ligner silosvansen, men siden denne brukes til frakt av utørket gress, har silosvansen flere og kortere tinder, og den mangler høysvansens klo. Det er vanlig med redskap med utskiftbare tinder og avtagbar klo, som slik kan brukes til både høy- og silosvans.

Både høy- og silosvansen er videreutviklet fra hesteredskapet sleperive.

## Se også
*Hesjing
*Høygaffel
*Svans (andre betydninger)

## Eksterne lenker
* [Høysvans](http://www.norskdesign.no/getfile.php/Bildearkiv/Mottakere%20av%20designpriser/Historisk%20(1961-1999)/H%C3%B8ysvans%20for%20traktor.jpg)
Kvart (musikk)

## Ren kvart
En **ren kvart** er betegnelsen på intervallet (avstanden) mellom to toner på 5 kromatiske halvtoner, f. eks. avstanden mellom C og F. Navnet skyldes at en kvart spenner over fire trinn i de fleste diatoniske skalaer bortsett fra lydisk. At den er *ren* plasserer den sammen med de andre rene intervallene kvint, oktav og prim i en egen intervallkategori.

I en likesvevende skala tilsvarer forholdet mellom frekvensene på \left(\sqrt[12]{2}\right)^5 = 1,3348. I ren stemming tilsvarer det et forhold på 3:4.

I streng koralsats betraktes en ren kvart som dissonans som må innføres og oppløses etter bestemte regler.

En invertert (omvendt) kvart er en kvint.
 
Det er vanlig å stemme strengene på kontrabasser og bassgitarer i kvarter. Gitarer blir også stemt i kvarter med unntak av én streng. Også gambefamilien (viola da gamba) er delvis stemt i kvarter.

## Forstørret kvart

En forstørret kvart kalles for tritonus (d.e. tre(hel)toners intervall).

## Forminsket kvart
En **forminsket kvart** er en ren kvart hvor enten den øverste tonen er senket med en halvtone, eller den nederste tonen er hevet med en halvtone. Når man bruker c som utgangspunkt, er den rene kvarten f. Hever man den nederste tonen med en halvtone, får man den forminskede kvarten c - f. Senker med den øverste tonen med en halvtone, får man den forminskede kvarten c - f. Fra den rene kvarten a - d dannes det de forminskede kvarter a - d og a - d, fra den rene kvarten f - h de forminskede kvarter f (eller f**x**) - h og f - h.

I den likesvevende skalaen høres en forminsket kvart ut som en stor ters. Likevel gjelder en forminsket kvart i streng koralsats som dissonans.

## Se også
* Subdominant
Pedaltone

**Pedaltoner** er de aller dypeste tonene man kan spille på messingblåseinstrumenter. Navnet stammer fra de store orglene, der de største pipene med dype toner blir spilt med føttene (latin:*pedes*).

Tar man f.eks. en vanlig tenortrombone, er den stemt i B med grunntone B (store B). Ved å dra ut sliden kan man senke tonehøyden til E (store E). Men dette dreier seg om andre tone i naturtonerekka, eller andre harmoniske. Ved å slappe mer av i leppene kan man spille på grunntonen i naturtonerekka, eller første harmoniske. Dette gir trombonisten mulighet til å spille tonene fra B1 ned til E1, og disse tonene kalles da pedaltoner.

Pedaltonene brukes relativt sjelden; på trompet så godt som aldri. Det er dog nokså vanlig på tuba, og særlig på basstrombone.
Hestehakke

En **hestehakke** er et gammelt jordbruksredskap til å slepes etter hest. Den består av en liten bom med et støttehjul fremst, og håndtak for styring bak. På bommen kan man feste forskjellige skjær. Ofte brukt til hypping.
Siljanelva

**Siljanelva** ligger i Siljan kommune i Telemark. Den starter ved utløpet av Opdalsvannet og fortsetter gjennom Siljan sentrum og vannene Gorningen og Lakssjø, før den munner ut i innsjøen Farris, på grensa til Larvik kommune i Vestfold. Siljanvassdraget er en del av Farrisvassdraget.
Chilinøtter

**Chilinøtter** er et snacksprodukt laget av peanøtter. De er vanligvis dekket med et oransjefarget «skall» utenfor selve nøttene, som består av chilikrydder og en melblanding som nøttene blir dyppet i før de blir fritert eller oppvarmet på annen måte. De kan bli ganske sterke.

Det finnes flere produsenter som selger chilinøtter som merkevarer, blant andre Kims, Maarud, Den Lille Nøttefabrikken og Eldorado.

## Ernæring
Selv om nøtter generelt regnes som sunn snacks, er chilinøtter et unntak, grunnet tilberedningsmetoden og den store kryddermengden.

## Eksterne lenker
*
Roar Hagen (tegner)

**Roar Hagen** (født 15. april 1954 i Ørsta på Sunnmøre) er en norsk avistegner og bokillustratør.

Roar Hagen ble utdannet som grafisk formgiver. Han begynte som tegner i Sunnmørsposten i 1975, fortsatte så i Stavanger Aftenblad fra 1978 til 1986, og siden 1986 i VG. Fra 1989 har han vært tilsluttet Cartoonists & Writers Syndicate i New York, som formidler tegninger til rundt 200 aviser og magasiner over hele verden. Hans tegninger er gjengitt i bl.a. Die Zeit, International Herald Tribune, Der Spiegel, Newsweek, Time Magazine. 

Roar Hagen  er president i den uformelle foreningen Avistegnerlauget. Han er far til skuespilleren Pål Sverre Valheim Hagen.

I 2016 utgav han en bok med et kommentert utvalg av tegninger siste 40 år,  *Den norske fortellingen*.

## Referanser


## Litteratur
* Roar Hagen *Den norske fortellingen: Fire tiår slik en tegner ser det* Vigmostad og Bjørke, 2016 ISBN 9788251687256
Siljanvassdraget

**Siljanvassdraget** eller **Farrisvassdraget** er et vassdrag som ligger i Larvik kommune i Vestfold,  Siljan, Porsgrunn og Skien kommuner i Telemark og Kongsberg kommune i Buskerud. Vassdraget domineres av innsjøen Farris, som har utløp via Farriselva til Larviksfjorden. Farris har en rekke tilløp, men de fleste er små bekker. De to hovedtilløpselvene er Rekua og Siljanelva. Rekua ligger i Porsgrunn og Skien, mens Siljanelva, som er mange ganger større, ligger i Siljan, med de øverste tilløpselvene på sørsida av Skrimfjella i Kongsberg.

Det ligger en rekke mindre kraftverk langs vassdraget, og flere av de største innsjøene, deriblant Farris, er regulert. Vassdraget ble i 1973 vernet mot ytterligere kraftutbygging i Verneplan I for vassdrag.

## Elver i Siljan- /Farrisvassdraget
Hver linje inneholder elvas navn og hvor den munner ut. Sideelver er innrykket i forhold til hovedelva. Sideelver er listet i den rekkefølge de munner ut i hovedelva, regnet fra munningen til kilden.
*Farriselva – i Larviksfjorden ved Larvik
**Rekua – i Farris fra vest, 3 km øst-sørøst for Oklungen
**Siljanelva – i Farris fra nord
***Sandåa – i Gorningen fra nord
***Galtetjønnbekken – i Opdalsvannet fra sør
***Opdalselva (Vanebuelva) – i Opdalsvannet fra nord
****Sølverødbekken – 1 km nord for Opdalsvannet, fra vest
****Mykleelva – i Vanebuvannet fra nord
*****Krokvasselva – i Mykle fra vest
*****Fagervasselva – i Mykle fra nord
*****Smalvasselva – i Mykle fra øst

## Referanser
Årets avistegning

**Årets avistegning**, **Avistegnerprisen** eller **Årets avistegner** er en utmerkelse som går til tegneren av fjorårets beste norske avistegning. Prisen ble innstiftet av Mediebedriftenes Landsforening, Norsk Journalistlag og Norsk Redaktørforening i 1997. Fra 2003 blir prisen delt ut bare hvert annet år. Fra 2022 deles prisen ut årlig.

## Prisvinnere
*: Roar Hagen, VG
* : Egil Nyhus, Romerikes Blad
*: *Ikke utdelt*
*: Finn Graff, Dagbladet
*: Inger Giskeødegård, Sunnmørsposten
*: Inge Grødum, Aftenposten
*: Per Elvestuen, Dagens Næringsliv
*: Finn Graff, Dagbladet
*: Siri Dokken, Dagsavisen
*: Hallvard Skauge, Klassekampen
*: Siri Dokken, Dagsavisen
*: Egil Nyhus, Romerikes Blad
*: Roar Hagen, «Flyktninger»
*: Christian Bloom, «baby Trump»
*: Marvin Halleraker, «Per Sandberg»
*2021: Christian Bloom, *VG* for «World War C»
*2021: Siri Dokken, Dagsavisen for "Statsministerskifte"
*2022 Morten Mørland, VG for "Rødt"
*2023 Fredrik Skavlan, Aftenposten for «Håndbok for politisk ledelse»

## Referanser


## Eksterne lenker
* Vedtekter for Årets Avistegning på Mediebedriftenes Landsforenings nettsted
Madrigal

**Madrigal** er opprinnelig en italiensk betegnelse for korte, kunstferdige dikt med strofer på tre eller fire verselinjer. Diktformen var lite utbredt utenfor de romanske språk.

Madrigal er mer kjent som betegnelse på et flerstemt vokalstykke på italiensk, fransk, tysk eller engelsk språk. Teksten er oftest verdslig, men det ble også skrevet madrigaler med religiøs tekst. Det fins to slags madrigaler, disse har bortsett fra betegnelsen lite felles: Trecento-madrigalen fra det 14. århundre og madrigalen fra det 16. og 17. århundre.

Det finnes flere teorier for navnet madrigal:
**materialis* &ndash; verdslig
**matricalis* &ndash; på morsmål, dvs. italiensk
**mandrialis* &ndash; tilhører hjorden, teksten har ofte et pastoralt innhold

## Trecento-madrigalen
Trecento-madrigalen stammer fra midten av det 14. århundre. Her er ofte kjærlighet og erotikk tema, og også bilder fra naturen. Teksten er enkelt oppbygd av terzetti, vers med tre linjer, og coppia, ritornell (refreng) med to linjer. Melodien følger teksten, først i perioden tostemt, senere trestemt, med en svært virtuos og koloraturaktig overstemme og enkel støttende understemme. I terzettien begynner og slutter hver linje med en melisme &ndash; en lang melodi på en enkelt stavelse. Terzettien hadde hele tiden samme melodi, coppiaen stadig en ny melodi, gjerne i en danseaktig tre-takt og vesentlig kortere enn terzettien.

*Diktere: Petrarca, Boccaccio og andre.
*Komponister: Jacopo da Bologna, Piero da Firenze, Francesco Landini.

## Madrigalen fra det 16. og 17. århundre
Denne madrigalen betraktes som det verdslige motstykke til motetten, og var en svært kunstfull og uttrykksterk musikkform for «kjennere» (jfr. *[[musica reservata]]*). Utførelsen er solistisk med akkompagnement. Madrigalen besto som regel av frie vers, der musikken fulgte teksten med den hensikt å fremheve uttrykket av enkelte steder i teksten (*imitar le parole*).

*Komponister: Claudio Monteverdi, Gioseffo Zarlino, Adrian Willaert, Orlando di Lasso, Giovanni Pierluigi da Palestrina og andre.

## Litteratur
*
Steinrive

En **steinrive** er et traktorredskap til samling av stein. Etter pløying og harving ligger det ofte mye stein sammen med jorda, som er ønskelig å fjerne. En steinrive har en roterende, skråstilt vals med tagger som danner en skrue som skyver steinene til siden og ranker dem opp, så de er lettere å plukke opp med steinsvans eller steinplukker.

**Funksjoner**

Steinriver jobber best når den får fjernet større steiner på harvet eller grubbet jord. En steinrive gir en jevn overflate, og gir lett tillgang til steinene som igjen lett kan fjernes med en steinplukker.

**Detaljer**

Rivetrommelen er skråstilt i ca. 30° vinkel, og tindene roterer mot kjøreretningen for å få raket all steinen i en rekke. En steinrive kan også ha en arbeidsdybde på inntill 10&nbsp;cm, slik sikrer man at jorda er fri for store steiner og at jordklumper blir knust.

## Referanser
Hesteredskap

**Hesteredskap** er en betegnelse på landbruksredskap som drives av en eller flere hester. Hesteredskap som hadde roterende deler, måtte få rotorkraft fra hjul på redskapet. I Norge var det vanlig å drive landbruk med hest frem til 1950- 1960-tallet, da traktoren gradvis tok over.
Kenny Chesney

**Kenneth Arnold Chesney** (født 26. mars 1968 i Knoxville i Tennessee i USA) er en amerikansk countrymusiker.

Den 9. mai 2005 giftet han seg med skuespilleren Renée Zellweger, i en seremoni som varte i 15 minutter. I september samme år søkte de om å få ekteskapet annullert, etter fire måneder som ektefolk.

## Referanser


## Eksterne lenker
* 
* 
* 
*
Moro-vers

***Moro-vers*** er ei norsk barnebok med rim og regler skrevet av André Bjerke (1918&ndash;1985). Boka er kommet i flere opplag og utgaver, alle på Aschehoug forlag.

Bjerkes enkle tøysevers og velklingende ordleker er blitt klassiske i norsk barnelitteratur. De ble første gang utgitt i *For moro skyld – barnerim* (1956), *Mere moro – barnerim* (1957) og *Fru Nitters datter – og andre barnerim* (1966, andre opplag 1975). Versene ble gjengitt med store bokstaver og illustrert av Mette Borchgrevink. De tre bøkene ble henholdsvis tilegnet forfatterens tre barn Tone, Espen og Vilde, og barnas navn finnes i diktene.

De tre bøkene ble utgitt i samleutgave med tittelen *Moro-vers* i 1980 med nye illustrasjoner av Rune Johan Andersson. Siden har det kommet utgaver med illustrasjoner av Fam Ekman i 1995, i 2000 med et mindre utvalg av tekstene og med tegninger av Svein Nyhus, og i 2022 illustrert av Nora Brech.

## Se også
* *[[André Bjerkes ABC]]*,  ABC-bok utgitt av Riksmålsforbundet første gang i 1959

## Referanser


## Eksterne lenker
* Aschehoug forlags presentasjon av boka
Fylkesvei 521

**Fylkesvei 521** (**Fv521**) går mellom Kvitsøy og Harestad i Randaberg.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Tidligere var det også fergeforbindelse mellom Kvitsøy og Skudeneshavn, denne ble nedlagt 5. september 2013 da Karmøytunnelen ble åpnet.

2019 ble veien forlenget med fylkesvei 481 (Rogaland).

Fergen planlegges å erstattes av tunnelen Kvitsøytunnelen som skal bli klar 2031.
## Kommuner og knutepunkter

* Ferge fra Kvitsøy (Mekjarvik-Kvitsøy: 35 min, 8 turer/dag)

* til Mekjarvik

## Referanser



## Eksterne lenker
* Vegvesenets vegkart 
* 
* Stvangerske ferger
Avledningsmanøver

**Avledningsmanøver** er en handling som blir uført for å trekke oppmerksomhet bort fra en annen handling. Uttrykket stammer fra militær språkbruk, hvor det betegner et mindre angrep eller troppeforflytning for å narre fienden unna det området som man egentlig har planlagt å angripe.

I retorisk forstand er en avledningsmanøver en logisk tankefeil der en utgir et argument som i seg selv kan være logisk gyldig og holdbart, som om det er et annet argument enn det er, ved at en gir inntrykk av at det støtter  et annet standpunkt enn det faktisk støtter. På engelsk kalles det *[[red herring]]*. I den klassiske litteraturen om tankefeil som går tilbake til Aritoteles bok Sofistiske gjendrivelser kalles det «*Ignoratio elenchi*» – dvs. uvitenhet om gjendrivelse.

## Litteratur
* Fallacy Files: Red Herring
* Stephen's Guide: Irrelevant Conclusion
* About.com: Fallacies of relevance 
* Nizkor Project: Red Herring 
* The Art of Controversy  tospråklig utgave av Arthur Schopenhauer ironiske bok om kunsten å få rett (selv når man tar feil).
Landbruksredskap

**Landbruksredskap** er en betegnelse på redskap og maskiner som benyttes innen landbruk; jordbruk og skogbruk.

## Eksempler
*Plog – til jordbearbeiding
*Skurtresker – til høsting av korn
*Skogsvinsj – til lunning av felte trær.
*Kalkvogn er en tilhenger som spreder kalk med, kalk brukes der jorden er sur, kalking utføres også med spesialutstyrte lastebiler.

## Se også
* Liste over landbruksredskaper

## Eksterne lenker
* 
* Gunnar Weseth: ''Glimt fra mekaniseringen av vårt landbruk 1850–2000'' (Ås, 2007)
Schwäbisch Gmünd

**Schwäbisch Gmünd** er en by i den tyske delstaten Baden-Württemberg, i det sydvestlige Tyskland.

## Bilder

Schwaebisch-Gmuend-Zeiselberg.jpg|Sentrum sett fra utsiktspunktet Zeiselberg
Schwäbisch-Gmünd-Marktplatz.jpg|Nedre torg
Furtlepass.jpg|Furtlepasset


## Referanser


## Eksterne lenker
*
K (album)

***K*** er debutalbumet til det britiske bandet Kula Shaker. Albumet har en blanding av britpop, psykedelia og indisk inspirert musikk. Singelen *Govinda* fra albumet utmerker seg med å være den eneste låta sunget i sin helhet på sanskrit som har vært på topp ti på de britiske hitlistene. 

## Sporliste
#«Hey Dude»
#«Knight on the Town»
#«Temple of Everlasting Light»
#«Govinda»
#«Smart Dogs»
#«Magic Theatre»
#«Into the Deep»
#«Sleeping Jiva»
#«Tattva»
#«Grateful When You're Dead/Jerry Was There»
#«303»
#«Start All Over»
#«Hollow Man (parts 1 & 2)»
Låt 1, 2, 4, 5, 9 og 10 er kreditert *Mills/Kula Shaker*, låt 3, 6, 7 og 11 er kreditert *Mills/Bevan*, låt 8 er kreditert *Mills/Bevan/Darlington/Winterhart* og låt 12 og 13 er kreditert *Mills*.

## Besetning
* Crispian Mills – vokal, gitarer, tambura
* Alonza Bevan – bass, piano, tabla, koring
* Jay Darlington – orgel, mellotron, piano
* Paul Winterhart – trommer
**Andre medvirkende**
* Wajahat Kahn – sarod
* John Leckie – produsent, tekniker, miksing
* Stephen Harris – tekniker, miksing
* Phil Bagnell – tekniker

## Kilder
* 

## Eksterne lenker
*
Brithon

**Brithon** er en elv i J.R.R. Tolkiens fiktive verden Midgard. Elva lå i Beleriand og dens kilde lå i åsene i den nordvestre delen av Vest Beleriand sør for Ered Wethrin. Elva Brithon rant ut i Brithombarbukten i Falas hvor den møtte havet, Belegaer.
Nicky Chinn

**Nicky Chinn** (født 16. mai 1945 i London i England) er en låtskriver og plateprodusent. Han er mest kjent for sitt samarbeide med Mike Chapman som låtskrivere og produsenter for blant andre Tina Turner, Smokie, Sweet, Suzi Quatro og Mud. 

## Eksterne lenker
* 
* 
* Chinn/Chapman Lyrics Quiz
* Songwriter: Nicky Chinn
Young Maylay

**Young Maylay** (født **Christopher Bellard** 17. juni 1979 i Los Angeles, California) er en amerikansk musiker.

Bellard er kjent i Los Angeles, California for sin hiphop-musikk. Han har ennå ikke gitt ut noe album, men har fått mye publisitet for sitt bidrag til videospillet Grand Theft Auto: San Andreas, hvor han har stemmen til Carl Johnson.

## Eksterne lenker
* 
* 
* 
*
Chubby Checker

**Chubby Checker** (født **Ernest Evans**, 1941) er en amerikansk sanger.

Checker vokste opp i Philadelphia i Pennsylvania.

Checker ble oppdaget på slutten av 1950-tallet da han ofte brukte å synge for å underholde kundene i butikken han jobbet i. Det lokale plateselskapet fikk øynene opp for ham og i 1960 ble hans første album utgitt. Den inneholdt låten «The Twist», en milepæl i rockemuskiken som også gjorde dansen twist populær. Oppfølgeren til «The Twist», «Let's Twist Again» ble også en stor hit.

I 1962 kom albumet *Limbo Party* ut, som og inneholdt en stor hit, «Limbo Rock», men etter den hadde Checker ingen store hiter.

## Diskografi
### Studioalbum
# *[[Twist With Chubby Checker]]* (1960)
# *[[For Twisters Only]]* (1961)
# *[[Let's Twist Again (album)|Let's Twist Again]]* (1961)
# *[[It's Pony Time]]* (1961)
# *[[For Teen Twisters Only]]* (1961)
# *[[Limbo Party]]* (1961)
# *[[For Twisters Only]]* (1961)
# *[[Beach Party]]* (1962)
# *[[Twistin' Round the World]]* (1962)
# *[[Let's Limbo Some More]]* (1963)
# *[[Chubby Checker in Person]]* (1962)
# *[[With Sy Oliver and His Orchestra]]* (1963)
# *[[Chubby's Folk Album]]* (1963)
# *[[The Chubby Checker Discoteque]]* (1964)
# *[[The Other Side of Chubber Checker]]* (1971)
# *[[Change Has Come]]* (1982)
# *[[60 Minute Workout Session]]* (2001)
# *[[The Texas Twist]]* (2001)

### EP
# *The Hucklebuck/The Twist* (1960)
# *Twist* (1961)
# *El Twist* (1961)
# *Everything's Gonna Be All Right* (1961)
# *The Fly* (1961)
# *Bande Sonore Originale du Film "Twist Around the Clock* (1962)
# *Let's Twist Again (EP)* (1962)
# *Limbo Rock* (1962)
# *Popeye (the Hitch-hiker)* (1962)
# *Twist Con* (1962)
# *Dancin' Party EP* (1962)

### Samlealbum
# *Your Twist Party With the King of Twist* (1961)
# *All the Hits for Your Dancin' Party* (1962)
# *Chubby Checker's Biggest Hits* (1963)
# *18 Golden Hits* (1966)
# *Chubby Checker's Greatest Hits* (1973)
# *Chubby Checker's Greatest Hits* (1976) 
# *Chubby Checker's Greatest Hits (London)* (1976)
# *Gigantes Del Pop, Vol. 45 – Chubby Checker* (1981)
# *Let's Twist Again* (1981)
# *The Best of Chubby Checker* (1982)
# *Let's Twist Again. 20 Great Tracks* (1983)
# *Let's Twist Again* (1988)
# *Chubby Checker's Greatest Hits (1992)* (1992)
# *Mr. Twister* (1992)
# *The World of Chubby Checker: Let's Twist Again* (1992)
# *The Ultimate Collection (Chubby)* (1993)
# *Greatest Hits (Chubby)* (1995)
# *Original Greatest Hits* (1995)
# *Let's Twist* ([1997)
# ''The Best of Chubby Checker (1997)'' (1997)
# ''Let's Twist Again (samleplate)'' ([1999)
# *The Best of Chubby Checker (1999)* (1999)
# *Forever Gold]]* (2000)
# *The Twist – Hits of Chubby Checker* (2000)
# *All the Best* (2005)
# *K-tel Greatest Hits* (2005)
# *The Best of Chubby Checker 1959-1963* (2005)
# *It's Pony Time / Let's Twist Again* (2010)

## Referanser


## Eksterne lenker
* 
* 
*
Chuck D

**Chuck D** (født **Carlton Ridenhour**; 1960) er en amerikansk musiker. Han er medlem i bandet Public Enemy og er kjent for sine politiske tekster.

Han er en av talspersonene for fri fildeling. Han har vitnet i den amerikanske kongressen angående dette.

Chuck D har skrevet boken *Fight the Power* sammen med Yusuf Jah og regissøren Spike Lee.

## Album
### Med Public Enemy
* Yo! Bum Rush the Show (1987)
* It takes a nation of millions to hold us back (1988)
* Fight the Power...Live! (1989)
* Fear of a black planet (1990)
* Apocalypse '91...The Enemy Strikes Black (1991)
* Greatest Misses (1992)
* Muse Sick-n-Hour Mess Age (1994)
* He Got Game (1998)
* There's A Poison Goin On (1999)
* Revolverlution (2002)
* New Whirl Odor (2005)
* How You Sell Soul to a Soulless People Who Sold Their Soul? (2007)
*Most of My Heroes Still Don't Appear on No Stamp (2012)
*The Evil Empire of Everything (2012)
*Man Plans God Laughs (2015)
*Nothing Is Quick in the Desert (2017)
*Loud Is Not Enough (2020)
*What You Gonna Do When the Grid Goes Down? (2020)

### Med Fine Arts Milita
* Fine Arts Milita (2003)

## Referanser


## Eksterne lenker
* 
* 
* 
*
Monster (manga)

***Monster*** er en japansk tegneserie, manga, av Naoki Urasawa, lisensiert av Big Comic Original i USA, utgitt av Shogakukan i Japan mellom 1994 og 2001, og nyutgitt i 18 tankōbon. En TV-serie av animerte fortellinger, tegnefilm – anime, på 74 episoder ble vist på NTV i USA i Madhouses utgave i tidsrommet 7. april 2004 til 28. september 2005. Manga-utgaven er lisensiert til engelsk av Viz Communications og den første utgivelsen vil komme i februar 2006.

## Historien
Serien følger dr. Kenzo Tenma (天馬賢三), nevrokirurgen, mens han forfølger som en ung psykopat kjent som Johan. Tenma hadde tidligere reddet Johan. Fortellingen progresjon skifter gjennom et antall ulike steder: det starter i Düsseldorf i Tyskland, passerer gjennom Berlin, Frankfurt am Main, Wiesbaden, polske byer, Budapest, byer i Tsjekkia og en rekke andre byer og landsbyer.

Kenzo Tenma jobber på Eislerhospitalet, hvor han blir satt høyest av alle kirurgene som jobber der. Han er også forlovet med direktørens datter, Eva Heinemann, noe som gjør at han også er nærmere direktøren enn andre. Men han har et moralsk dilemma:

Eisler prioriterer høytstående pasienter framfor gjennomsnittspasienten på grunn av pengegavene. En dag kommer en gutt med en kule i hodeskallen, Johan Liebert, til sykehuset sammen med sin mentalt forstyrrede søster, Anna. Mens Tenma forbereder seg på operasjonen, kommer borgermesteren som nettopp har fått et slag også inn på hospitalet. Det blir lagt press på Tenma til bryte av operasjonen for å operere borgermesteren. Tenma bestemmer seg for å trosse ordre og fortsetter operasjonen av Johan. Johan blir reddet, men samme natt dør borgermesteren. Tenma blir fortalt at han ikke kan vente seg noen flere forfremmelser, at han sitter fast i den stillingen han allerede er i. Han kan heller ikke overføres til noe annet sykehus. Alle dører er altså lukket for ham på grunn av direktørens pengegriskhet.

Da Tenma betror seg til Johan, og det glipper ut av ham at slike som direktøren heller burde vært døde. Neste morgen blir direktøren og hans to nærmeste medarbeidere funnet døde, drept med legemidler. Og den eneste som har noe å vinne på dette mordet, er Tenma....

## Eksterne lenker
*
Ciara

**Ciara Harris** (født 25. oktober 1985 i Austin, Texas) er en amerikansk R'n'B-sanger som slo gjennom med hiten «Goodies» som ble kjent verden over. Hun har flere ganger arbeidet sammen med hiphop-dronningen Missy Elliott, blant annet på oppfølgersingelen «1, 2, step» og Missys egen singel «Lose Control».

Ciara utga albumet *[[Goodies]]* i 2004.

## Referanser


## Eksterne lenker
* 
* 
* 
*
Sofistiske gjendrivelser

***Sofistiske gjendrivelser*** (gresk: Περὶ σοφιστικῶν ἐλέγχων, latin: *De sophisticis elenchis*) er den sjette boka i Aristoteles' standardverk om logikk med samlenavnet ***[[Organon]]***. *Sofistiske gjendrivelser* omhandler det Aristoteles kaller kranglete (eristikos) eller sofistiske gjendrivelser, som han definerer som argumenter som bare tilsynelatende gir støtte til sin konklusjon. Aristoteles identifiserer tretten logiske tankefeil: 
 	 	 	
;Språklige:
**ekvivokasjon (semantisk flertydighet)
****amfibole** (syntaktisk flertydighet)
****komposisjon** (slutning fra at noe (egenskap) er sant om en helhet (eksempel fotballag) til at det samme er sant om en del av denne helheten (fotballspiller), motsatt av divisjon, men ikke det samme som forhastet generalisering)
****divisjon** (Slutning fra at del av helhet har en egenskap, til at helheten har denne egenskap).
****aksent** (flertydighet som oppstår ved å vektlegge ulike uttrykk i en setning)
****Figurlig tale** (en type flertydighet som kan oppstå i gresk og en del andre språk)
;Ikke-språklige:
**Formelle
***Fire termer, quaternio terminorum
***Ufordelt mellomterm
***utillatelig prosess
***Negative premisser og konklusjon.
**Materielle
***Ignoratio elenchi (fra gresk, 'uvitenhet om saken*), irrelevant konklusjon
****[[Argumentum ad hominem]] (personangrep)
****[[Argumentum ad populum]] (at noe er sant fordi folket tror det, at noe er akseptabelt fordi mange mener det er akseptabelt)
****[[Argumentum ad verecundiam]]
****[[Argumentum ad ignorantiam]]
****[[Argumentum ad baculum]]

De fire siste – under Ignoratio Elenchi (irrelevant konklusjon) – ble lagt til i den senere latinske diskusjonen om Artistoteles bok om tankefeil, da den i [[senmiddelalderen]] igjen ble kjent for universiteter og læresteder i Europa.

Sammenlignet med kategoriseringen i 1911-utgaven av *Encyclopædia Britannica'' i artikkelen «Fallacy», ser man at det ikke har skjedd store utviklingen fra Aristoteles dager og fram til begynnelsen av 1900-tallet.

#Material
##Fallacy of Accident
##Converse Fallacy of Accident
##Ignoratio Elenchi (irrelevant konklusjon)
###argumentum ad hominem
###argumentum ad populum
###argumentum ad baculum
###argumentum ad verecundiam
##Petitio principii
##Fallacy of the Consequent
##Fallacy of False Cause, or Non Sequitur
##Plurium interrogationum (Sammensatt spørsmål – «har du sluttet å slå kona di?»)
#Verbal Fallacies
##Equivocation
##Amphibology
##Composition
##Division
##Accent
##Figure. of Speech
#Formal fallacies
##fallacy of Four Terms (quaternio terminorum)
##Undistributed Middle
##Illicit process of the major or the minor term
##Negative Premises

## Se også
* Corpus Aristotelicum

## Eksterne lenker
* On Sophistical Refutations, av Aristoteles, oversatt av W. A. Pickard-Cambridge. Fra Universitetet i Adlade sitt etekst-arkiv.
* Gresk originaltekst (Bekker)
Kelly Clarkson

**Kelly Brianne Clarkson** (født 1982) er en amerikansk sanger og vinner av *[[American Idol]]* første sesong i 2002.

## Tidlig liv
Clarkson har to søsken, en storebror og en storesøster; Jason og Alyssa. Farens navn er Steve Clarkson og morens Jeanne Taylor. Da Clarkson fylte seks år separerte foreldrene hennes seg etter et syv år langt ekteskap. Broren flyttet med faren, søsteren flyttet til en tante og Kelly flyttet med moren rundt om i Texas. Etter en stund giftet moren seg på nytt og flyttet til Burleson med Kelly og den nye mannen. 

Clarkson ville egentlig bli marinbiolog, men da en lærer på skolen hun gikk på overhørte henne synge, overtalte hun Clarkson til å bli med å synge i skolekoret og deretter til å bli med i musikaler. Da Clarkson var ferdig på skolen i år 2000, bestemte hun seg for å flytte til Hollywood for å se om hun hadde en sjanse som artist. Men det viste seg at hun ikke hadde lykken med seg, og da leiligheten hennes brant ned, reiste Clarkson tilbake til Texas der hun tok forskjellige småjobber.

## American Idol
Da TV-programmet American Idol hadde prøveopptak for første sesong i 2002 var det mange av vennene til Clarkson som oppmuntret henne til å prøve seg, og det gjorde hun. Dommerne var imponert over stemmen hennes og sendte henne videre. Clarkson var favoritt blant seerne og fikk over halvparten av stemmene. Da Kelly vant, sang hun sangen «A Moment Like This». Senere spilte hun inn en musikkvideo til sangen og fikk den med på hennes første plate *Thankful*. CD-en viste seg å bli en stor suksess, og det ble solgt  eksemplarer den første uka.

## World Idol
I desember 2003 var Clarkson i London og deltok i konkurransen World Idol. Hun sang sangen «(You Make Me Feel Like) A Natural Woman» av Aretha Franklin og var favoritt. Hun tapte overraskende for norske Kurt Nilsen.

## Etter Idol
Hun har gitt ut flere musikkalbum; *[[Thankful]]* er debutalbumet fra 2003. Oppfølgeren *[[Breakaway]]*, som Avril Lavigne hjalp henne med, ble en suksess og solgte over fem millioner album. 21. oktober 2011 ga hun ut albumet med navn *[[Stronger (Kelly Clarkson album)|Stronger]]*. Albumet ga henne en Grammy for beste pop-album.

## Diskografi
*  – *[[Thankful]]*
*  – *[[Breakaway]]*
*  – *[[My December]]*
*  – *[[All I Ever Wanted (Kelly Clarkson-album)|All I Ever Wanted]]*
*  – *[[Stronger (Kelly Clarkson-album)|Stronger]]*
*  – *[[Greatest Hits - Chapter 1 (Kelly Clarkson-album)|Greatest Hits - Chapter 1]]*
*  – *[[Wrapped in Red]]*
*  – *[[Piece by Piece (Kelly Clarkson-album)|Piece by Piece]]*
*  – *[[Meaning of Life]]*
*  – *[[When Christmas Comes Around...]]*
*  – *[[Chemistry]]*

## Referanser


## Eksterne lenker
* 
* Kelly Clarkson Online
* 
* 
*
Doug Clifford

**Douglas Raymond «Cosmo» Clifford** (født 24. april 1945 i Palo Alto i California, USA) er en amerikansk trommeslager, mest kjent som trommeslager i Creedence Clearwater Revival i perioden 1967&ndash;1972, hvor han også til tider spilte bassgitar. 

På 1990-tallet startet han sammen med CCRs tidligere bassist Stu Cook Creedence Clearwater Revisited, en slags fortsettelse. 

## Eksterne lenker
* 
* 
*
Michael Clarke (musiker)

**Michael Clarke** (født **Michael James Dick**; 1946–1993) var en amerikansk trommeslager.

Clarke startet sin karriere som trommeslager i The Byrds. Til tross for at han var offisielt medlem av bandet spilte han ikke alltid på platene deres. Han skrev heller ikke mye materiale til gruppen.

Clarke fortsatte sin musikaliske bane i gruppene The Flying Burrito Brothers og Firefall. Han døde i 1993 av leverskader etter lang tids alkoholmisbruk.

## Referanser


## Eksterne lenker
* 
*
Sindre Beyer

**Sindre Beyer** (født 1977) er daglig leder og partner i TRY Råd. Han er tidligere politiker (Ap). Fra 4. oktober 2012 var han konstituert statssekretær ved Statsministerens kontor. Fra oktober 2009 var han politisk rådgiver for statsminister Jens Stoltenberg ved Statsministerens kontor. Etter det var han kommunikasjonssjef i Arbeiderpartiets stortingsgruppe. Han var tidligere informasjonssjef i Arbeiderpartiet og kommunalpolitisk rådgiver i det samme partiet. Beyer har hatt lokale politiske verv for Arbeiderpartiet i Porsgrunn og Telemark.

Han er utdannet sivilmarkedsfører fra BI og har masterutdannelse i PR og informasjonsledelse.

Beyer er sønn av tidligere Porsgrunn-ordfører Øystein Kåre Beyer, Arnhild Beyer og tidligere gift med Mette Fossum Beyer.

## Politiske verv
* Konstituert statssekretær ved statsministerens kontor fra 4. oktober 2012
* Politisk rådgiver for Jens Stoltenberg 2009&ndash;
* Informasjonssjef i Arbeiderpartiet
* Generalsekretær i Europeisk Ungdom 2002&ndash;2003
* Kommunestyret i Porsgrunn 1995&ndash;1999
* Fylkestinget i Telemark 1999&ndash;2003
* Nestleder i AUF i Telemark 1996&ndash;1997

## Referanser




## Eksterne lenker
* 
*
NTB Bilder og video

**NTB Bilder og video** (tidligere **NTB scanpix** og **Scanpix**) er et skandinavisk bildebyrå, og Norsk Telegrambyrås bildearkiv.

NTB Bilder og video er Nordens største bildebyrå med et bildearkiv på over 300 millioner bilder, videoer og nyhetsgrafikker. Bildebasen inneholder bilder tilbake til 1900-tallet og fram til nyheter fra de siste timene. I tillegg selger NTB Bilder og video også bilder på vegne av flere bildebyråer over hele verden og har salgsrett på bildearkivene til VG og Aftenposten. Byrået bedriver egenproduksjon av nyheter på video, og har et filmarkiv som rommer mer enn 1 million timer film.

## Historie
NTB Bilder og video ble dannet etter en fusjon mellom Scanfoto og fotodelen av NTB Pluss i 1999, under navnet Scanpix. I 2010 hadde Scanpix totalt femti medarbeidere og i tillegg et stort nettverk av frilansere og internasjonale samarbeidspartnere. Organisasjonen Scanpix opphørte i 2011 da virksomheten fusjonerte med NTB, og bildebyrået fikk navnet NTB scanpix.

I september 2020 annonserte Norsk Telegrambyrå at Scanpix-merkevaren legges ned og bildebyrået døpes om til NTB Bilder og video. Dermed ble alle NTBs tjenester samlet under ett navn.

## Referanser
Mette Fossum

**Mette Fossum** (født 1974) er en norsk journalist, programleder og kommunikasjonsmedarbeider. Hun ble i oktober 2025 ansatt som direktør i Forbrukerrådet.

Fossum er fra Grue i Hedmark og er datter av politikeren Grethe G. Fossum. Hun er blant annet utdannet ved Journalisthøgskolen i Oslo og Universitetet i Oslo.

Hun startet karrieren som journalist i *[[Østlendingen]]* (1993–1995). Deretter var hun politisk reporter i TV 2 i fire år (1996–2000) og programleder og utviklingssjef i TVNorge (2000–2006). Ved siden av kanalens nyhetssending ''Aktuelt'', ledet hun debattprogrammet *[[Brutte løfter]]* fra 2000 til 2001. 

Hun var kommunikasjonssjef i Nærings- og handelsdepartementet fra 2006 til 2011, kommunikasjonsdirektør i Norges Bank fra 2011 til 2013, direktør for kommunikasjon- og samfunnskontakt i Rema 1000 fra 2013 til 2021. I 2021 gikk hun til en stilling som seniorrågiver i rådgivningsselskapet Sustainability, fra 2024 daglig leder.

## Referanser


## Eksterne lenker
* 
*
Kenilworth Road Stadium

**Kenilworth Road Stadium** et fotballstadion i Luton, Bedfordshire, England og er hjemmebane for Luton Town FC. Stadionet ligger ved gaten med samme navn og har en kapasitet på 10&nbsp;240 sitteplasser fordelt på fire tribuneseksjoner som heter *Main Stand*, *Kenilworth Road End*, Executive Stand* og Oak Road Stand*. Tilskuerrekorden er på 30&nbsp;069 og ble satt i FA-cupens sjette runde mellom Luton Town FC og Blackpool FC den 4. mars 1959.

Kenilworth Road hadde kunstgress på 1980-tallet, men dette dekket ble forbudt etter vedtak av det engelske fotballforbundet. Klubbledelsen i Luton Town FC fikk 16. januar 2019 byrådets byggetillatelse til å bygge et nytt stadion.

## Referanser


## Eksterne lenker
* Internet Football Grounds Guide – Kenilworth Road, Luton Town FC
Riksvei 509

**Riksvei 509** (**Rv509**) går mellom Sunde i Stavanger via Tananger, arm til Stavanger lufthavn, Solakrossen og Forus til europavei 39 ved Jåttå.

Før regionsreformen trådte i kraft 1. januar 2010 var fylkesvei 509 del av veien.

18. desember 2012 åpnet den nye motortrafikkveien Solasplitten som ny hovedvei østover, nord for Forus til europavei 39. 2020 ble strekningen mellom Tasta og Tjensvollkrossen overført fra E39 til Rv509.

## Kommuner og knutepunkter
###### 

: 

 

## Referanser


## Eksterne lenker
* Vegvesenets vegkart
*
Øystein Kåre Beyer

**Øystein Kåre Beyer** (født 1947) er en norsk politiker (Ap) som var ordfører i Porsgrunn fra 2003 til 2015. Han har vært medlem av Porsgrunn bystyre siden 1995.

Av yrke er Beyer lærer og har dessuten arbeidet innen opplæring, skole og helse som konsulent og rådgiver.

## Eksterne lenker
* ''Flott å ha vært ordfører i 12 år'' Telemarksavisa 22. august 2015
Campari

**Campari** er en alkoholholdig aperitiff som produseres av Gruppo Campari. Den ble første gang laget i 1860. Den har fra 20,5 til 28% alkohol, avhengig av hvilket land man kjøper den fra. Den består av forskjellige røtter, krydderurter, krydderier og frukter som er blandet med destillert vann og etanol (sprit). Den brukes mest i cocktailer eller blandet med soda. Drikken er en type *bitter*, og har en dyp, rød farge.

## Historie
Camparis historie starter i 1860, da den ble oppfunnet av Gaspare Campari i Novara i Italia. Han ga drikken først navnet *Bitter Uso Olanda*. Den originale oppskriften er fortsatt i bruk, men er hemmelig, og er kjent av bare noen få personer. Noen kilder sier også at kun én person kjenner hele oppskriften, mens en liten gruppe mennesker kjenner deler av den. Den ble opprinnelig farget med karmin, som ble utvunnet fra cochenillelusen, som ga drikken den distinkte rødfargen. 

Den 7. januar 1889 ble den første reklamen for Campari trykket i avisen Corriere della Sera, den ledende avisen i Italia. 

I 1904 åpnet den første fabrikken for produksjon av Campari, i Sesto San Giovanni, som ligger i nærheten av Milano. Selskapet krevde da at barer som solgte Campari måtte ha en plakat med *Campari Bitters* synlig. Dette bidro til å øke omsetningen av Campari. Da Davide Campari, Gaspare Camparis sønn, ledet selskapet, begynte de også eksport av drikken; først til Nice, senere også til andre land. Campari eksporteres i dag til over 190 land, der Italia, Brasil, Tyskland, Belgia og Frankrike var de største markedene i 2009. 

I Italia selges Campari også ferdig blandet med soda, under navnet *Campari Soda*. Denne drikken har 10% alkoholprosent, og flasken ble designet av Fortunato Depero in 1932.

## Referanser


## Eksterne lenker
* Campari
* The Accidental Hedonist: the history of Campari
Smørkleppåi

**Smørkleppåi** er en elv i Vinje kommune i Telemark. Den har sitt utspring i Grungevatn, og munner ut som hovedtilløp i Vinjevatn. Systemet er en del av Skiensvassdraget.

Elven er regulert i forbindelse med Songa og Tokke kraftverk og har pålagt minstevannføring.
Vinjeåi

**Vinjeåi** er en elv og et vassdrag i Vinje kommune i Telemark. Den har sitt utspring i Vinjevatn, og munner ut i elven Tokke ved Åmot. Vinjevassdraget er en del av Skiensvassdraget.

## Fotnoter



## Referanser
PH-indikator

En **[[pH]]-indikator** er et kjemisk stoff som har én farge i sure løsninger og en annen farge i basiske løsninger.

## Indikatorer på kjøkkenet
Flere stoffer i vår hverdag har disse egenskapene. Eksempler er te, blåbær og rødkål.
Rødkålen er en meget god indikator som får en lysere rødfarge i syre, mens i basiske løsninger blir den grønn.

## Fremstilte indikatorer
De naturlig forekommende indikatorene er ikke veldig nøyaktige. Det er derfor utviklet indikatorer med bedre skalering:

### Bromtymolblått
Bromtymolblått (forkortes gjerne BTB) får en gul farge i sure løsninger og en blå farge i basiske løsninger. Siden BTB skifter farge ved en pH-verdi mellom 6,0-7,6 er BTB ideelt for å finne konsentrasjonen i et nøytralt område.

### Lakmus
Lakmus blir også ofte brukt i samme omgivelser og sammenhenger som BTB og brukes som et alternativ. Lakmus har et imidlertid et større omslagsområde, og fungerer bra for pH-verdier mellom 5,0-8,0. Syrefargen er rød og i basiskløsning blir fargen blå.

### Fenolftalein
Fenolftalein et hvitt, krystallinsk stoff. Fargeløs i sur og nøytral løsning, mens den blir farget karminrød i det basiske omslagsrområdet, pH 8,5—9,5. Brukes som indikator i kjemiske analyser.

## Alternativ til indikatorer
Det finnes elektroniske pH-målere som gir langt bedre nøyaktighet enn man kan lese seg frem til ved hjelp av en indikator.

## Fotnoter og referanser
Saltsyre

**Saltsyre** er en løsning av hydrogenklorid i vann, og er en sterk syre. Betegnelsen saltsyre brukes også ofte om den kjemiske forbindelsen hydrogenklorid.

Den har stor industriell betydning, og finnes også naturlig blant annet i magesaft. 

Fra gammelt av ble saltsyre produsert ved at man blandet svovelsyre med vanlig salt (natriumklorid) og samlet opp avdampen, og navnet *saltsyre* kommer fra denne fremstillingsmetoden. Saltsyre ble først omtalt av kjemikeren og alkymisten Geber på 700-tallet. I middelalderen ble saltsyre brukt av alkymistene i jakten på de vises stein.

Etter den industrielle revolusjonen fikk saltsyre stor betydning og utbredelse. Den er brukt som hjelpestoff i mange industrielle prosesser. Saltsyre er også et godkjent tilsetningsstoff i matvarer (surhetsregulerende), og har E-nummer **E507**.

## Kjemi
Saltsyre lages industrielt ved å løse hydrogenklorid i vann. Det vil da dannes oksoniumioner (H3O+) og klor anioner (Cl−) i en reversibel kjemisk prosess:

:HCl + H2O → H3O+ + Cl−

Saltsyre kan derfor brukes til å lage salter som kalles *klorider*, som for eksempel natriumklorid (koksalt). Saltsyre er en sterk syre, siden praktisk talt alle HCl-molekylene dissosierer i vannet.

## Fysiske egenskaper
Egenskapene til saltsyre, som kokepunkt og pH, er avhengig av konsentrasjonen eller molariteten til HCl i den vandige løsningen.

Referansetemperatur og trykk for tabellen over, er 20&nbsp;°C og 1 atmosfære (101.325&nbsp;kPa) hvor ikke annet angitt.

## Referanser


## Eksterne lenker

* Helse-, miljø- og sikkerhetsdatablad saltsyre > 25 %
Kreativt Forum

**Kreativt Forum** eller **KF** er en norsk forening for alle som arbeider aktivt med reklame (kreativ kommersiell kommunikasjon). Kreativt Forum ble opprinnelig stiftet i 1967. Sammen med Reklamebyråforeningen, som har røtter tilbake til *Kristiania Annoncebureu Forening* fra 1911, etablerte det gamle KF «nye» KF i 2003. Foreningen skal ivareta medlemmenes næringsinteresser og gir blant annet ut en årlig reklamepris, Gullblyanten, til beste bidrag innsendt fra reklamebyråene.

I 2008 fusjonerte Kreativt Forum med Designbyråforeningen. Etter noe tids forhandlinger ble de to organisasjonene enige om en felles strategisk samarbeidsplattform. KF samler nå nær 50 design- og reklamebyråer. Fusjonen ble vedtatt på DBFs ekstraordinære generalforsamling den 20. august. 15 byråer stemte for, mens 4 stemte mot.

*KF magasinet* er Norges eneste magasin med fokus på personer, arbeider og kreative prosesser knyttet til kreativ kommersiell kommunikasjon. Magasinet har en tretti år gammel historie med røtter tilbake til starten av Kreativt Forum, foreningen som norske kreatører organiserte seg i 1967, og som gjenoppsto i ny form 2003. Det redaksjonelle søkelyset retter seg mot kommunikasjon, reklame, design, foto, illustrasjon, merkevarer, trender – samt menneskene bak jobbene. Redaksjonen eies og drives av Kreativt Forum. 

## Se også
*Sabla Bra Reklame & Design

## Eksterne lenker
* Kreativt Forums hjemmesider
* www.gullblyanten.no
* Gullblyantarkivet
* www.gullmikken.no
* www.canneslions.com
* KF magasinet